CELEX: 32019R0365
Language: sl
Date: 2018-12-13 00:00:00
Title: Izvedbena uredba Komisije (EU) 2019/365 z dne 13. decembra 2018 o določitvi izvedbenih tehničnih standardov v zvezi s postopki in načini izmenjave informacij o sankcijah, ukrepih in preiskavah v skladu z Uredbo (EU) 2015/2365 Evropskega parlamenta in Sveta (Besedilo velja za EGP.)

22.3.2019   
               
               
                  SL
               
               
                  Uradni list Evropske unije
               
               
                  L 81/128
               
            
         IZVEDBENA UREDBA KOMISIJE (EU) 2019/365
         z dne 13. decembra 2018
         o določitvi izvedbenih tehničnih standardov v zvezi s postopki in načini izmenjave informacij o sankcijah, ukrepih in preiskavah v skladu z Uredbo (EU) 2015/2365 Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2015/2365 Evropskega parlamenta in Sveta z dne 25. novembra 2015 o preglednosti poslov financiranja z vrednostnimi papirji in ponovne uporabe ter spremembi Uredbe (EU) št. 648/2012 (1) in zlasti člena 25(4) Uredbe,
         ob upoštevanju naslednjega:
         
                     (1)
                  
                  
                     Da bi zagotovili, da Evropski organ za vrednostne papirje in trge (ESMA) prejme popolne in točne informacije glede naloženih upravnih in kazenskih ukrepov ter opravljenih kazenskih preiskav v zvezi s kršitvami Uredbe (EU) 2015/2365, je treba določiti skupne postopke in obrazce za predložitev informacij.
                  
               
                     (2)
                  
                  
                     Da bi se izognili podvajanju vnosov in sporom glede pristojnosti med več organi poročanja v državi članici, bi bilo treba za izmenjavo informacij z ESMA v vsaki državi članici določiti enotno kontaktno točko.
                  
               
                     (3)
                  
                  
                     Da bi lahko v letna poročila o sankcijah, ukrepih in preiskavah, ki jih objavi ESMA, vključili pomembne informacije, bi moralo biti iz informacij, ki jih sporočijo pristojni organi, jasno razvidno, katere določbe Uredbe (EU) 2015/2365 so bile kršene, in sicer glede na uporabljen obrazec.
                  
               
                     (4)
                  
                  
                     Pristojni organ bi moral ESMA predložiti kopijo sklepa o naložitvi upravne sankcije ali ukrepa ter jasen povzetek bistvenih elementov navedenega sklepa. Da bi bilo breme poročanja čim manjše, pa bi bilo treba v primeru, da se je določena upravna sankcija ali ukrep že sporočil ESMA na podlagi člena 25(3) Uredbe (EU) 2015/2365, od pristojnega organa zahtevati samo, da navede jasen sklic na navedeno sankcijo ali ukrep.
                  
               
                     (5)
                  
                  
                     Ta uredba temelji na osnutkih izvedbenih tehničnih standardov, ki jih je ESMA predložila Evropski komisiji v skladu s postopkom iz člena 15 Uredbe (EU) št. 1095/2010 Evropskega parlamenta in Sveta (2).
                  
               
                     (6)
                  
                  
                     V skladu s členom 15 Uredbe (EU) št. 1095/2010 ESMA ni opravila odprtih javnih posvetovanj o osnutkih izvedbenih tehničnih standardov, na katerih temelji ta uredba, prav tako ni analizirala morebitnih povezanih stroškov in koristi uvedbe standardnih obrazcev in postopkov za zadevne pristojne organe, saj bi to bilo nesorazmerno glede na njihovo področje uporabe in učinek, pri čemer je upoštevala, da so naslovniki izvedbenih tehničnih standardov le nacionalni pristojni organi držav članic in ne udeleženci na trgu.
                  
               
                     (7)
                  
                  
                     ESMA je zaprosila za mnenje interesno skupino za vrednostne papirje in trge, ustanovljeno v skladu s členom 37 Uredbe (EU) št. 1095/2010 –
                  
               SPREJELA NASLEDNJO UREDBO:
         
            Člen 1
            Kontaktne točke
            
               1.   Evropski organ za vrednostne papirje in trge (ESMA) določi enotno kontaktno točko za prejemanje informacij iz odstavkov 1 in 2 člena 25 Uredbe (EU) 2015/2365 in za vso komunikacijo glede vprašanj, povezanih s prejemanjem takih informacij. Podatki o kontaktni točki so na voljo na spletišču ESMA.
            
            
               2.   Pristojni organi vsake države članice določijo enotno kontaktno točko za to državo članico za vso komunikacijo glede zagotavljanja informacij iz odstavkov 1 in 2 člena 25 Uredbe (EU) 2015/2365. Pristojni organi obvestijo ESMA o navedenih kontaktnih točkah.
            
         
         
            Člen 2
            Letna predložitev informacij v zbirni obliki
            
               1.   Kontaktne točke, ki jih pristojni organi določijo za vsako državo članico v skladu s členom 1(2), ESMA predložijo informacije iz člena 25(1) Uredbe (EU) 2015/2365, pri čemer uporabijo obrazec iz Priloge I k tej uredbi. Predložijo se kopije sklepov o naložitvi upravnih sankcij in drugih upravnih ukrepov ter povzetki takih sklepov, razen če se je ESMA o sankciji ali ukrepu že poročalo na podlagi člena 25(3) Uredbe (EU) 2015/2365. Kopije sklepov se predložijo kot priponke k elektronskim sporočilom, ki spremljajo obrazec.
            
            
               2.   Kontaktne točke, ki jih pristojni organi določijo za vsako državo članico v skladu s členom 1(2), ESMA predložijo informacije iz člena 25(2) Uredbe (EU) 2015/2365, pri čemer uporabijo obrazec iz Priloge II k tej uredbi.
            
            
               3.   Vsi obrazci iz odstavkov 1 in 2 zajemajo obdobje poročanja enega koledarskega leta in se elektronsko izpolnijo ter se skupaj z morebitnimi prilogami po elektronski pošti pošljejo kontaktni točki ESMA najpozneje do 31. marca naslednjega leta.
               Prva predložitev obrazcev iz odstavkov 1 in 2 se opravi v letu 2018 za koledarski leti 2016 in 2017.
            
         
         
            Člen 3
            Začetek veljavnosti in uporaba
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. decembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 337, 23.12.2015, str. 1.
         
            (2)  Uredba (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) (UL L 331, 15.12.2010, str. 84).
      
      
         
            PRILOGA I
            Besedilo slike
            
               Obrazec za predložitev informacij v združeni in razčlenjeni obliki o vseh naloženih upravnih sankcijah in drugih upravnih ukrepih
               Informacije v združeni in razčlenjeni obliki o vseh upravnih sankcijah in drugih upravnih ukrepih, ki jih je naložil [naziv pristojnega organa] v letu [leto] v skladu s členom … Uredbe …
               POŠILJATELJ:
               Država članica:
               Pristojni organ:
               Naslov:
               (kontaktni podatki imenovane kontaktne osebe)
               Ime:
               Telefon:
               E-naslov:
               NASLOVNIK:
               ESMA
               (kontaktni podatki imenovane kontaktne osebe)
               Ime:
               Telefon:
               E-naslov:
               Obdobje poročanja:
               Spoštovani [vstavite ustrezno ime],
               v skladu s členom 25(1) Uredbe (EU) 2015/2365 pošiljamo ESMA informacije v združeni in razčlenjeni obliki o vseh upravnih sankcijah in drugih upravnih ukrepih, ki jih je naložil [naziv pristojnega organa] v letu [leto].
            
            Besedilo slike
            
               Združene informacije so navedene v naslednji razpredelnici:
               Določbe Uredbe (EU) 2015/2365, v zvezi s katerimi so bile naložene upravne sankcije/ukrepi
               Število naloženih sankcij/ukrepov v obdobju poročanja
               Znesek finančnih sankcij v obdobju poročanja
               [številka člena, odstavek, pododstavek]
               [število sankcij/ukrepov]
               [denarni znesek finančnih sankcij (1)]
               Sankcije/ukrepi skupaj (2)
               [skupno število sankcij/ukrepov]
               [skupni denarni znesek finančnih sankcij]
               Razčlenjene informacije v zvezi z ukrepi in sankcijami iz zgornje razpredelnice so navedene v nadaljevanju.
               Prvič, ESMA smo v skladu s členom 25(3) Uredbe (EU) 2015/2365 že poročali o naslednjih ukrepih in sankcijah, naloženih v letu [leto]:
               [seznam vseh ukrepov in sankcij, sporočenih v zadevnem obdobju]
               Drugič, kopije sklepov o naslednjih ukrepih in sankcijah, naloženih v letu [LETO], so priložene v obliki ločenih elektronskih priponk, ki so priložene temu obrazcu:
               [seznam vseh ukrepov in sankcij, za katere se priloži sklep]
               Tretjič, v nadaljevanju so navedeni povzetki naslednjih ukrepov in sankcij:
               [oštevilčen seznam (1., 2., 3. itn.) vseh ukrepov in sankcij, za katere se nato spodaj navede povzetek]
               1. [sklic na prvi ukrep/sankcijo, navedeno zgoraj]
               [povzetek ukrepa/sankcije]
               2. [sklic na drugi ukrep/sankcijo, navedeno zgoraj]
               [povzetek ukrepa/sankcije]
               [za tretji in vsak naslednji predložen povzetek nadaljujte v številčnem zaporedju in uporabite zgoraj navedeno obliko].
               S spoštovanjem,
               [podpis]
               (1) Vpišite vrednost v eurih ali v nacionalni valuti. Če se zadevne sankcije ne nanašajo zgolj na kršitve zadevnega člena Uredbe (EU) 2015/2365, ampak tudi na druge določbe, pri vsaki vrednosti dodajte „SKUPNA VREDNOST“.
               (2) Ker lahko sankcije/ukrepi temeljijo na več kot eni zakonodajni določbi, vsota različnih vrstic (število sankcij ali ukrepov/denarni znesek finančnih sankcij) morda ne ustreza skupnemu številu sankcij/ukrepov ali skupnemu znesku naloženih denarnih kazni.
            
         
      
      
         
            PRILOGA II
            Besedilo slike
            
               Obrazec za predložitev anonimiziranih in združenih podatkov o vseh kazenskih preiskavah ter naloženih kazenskih sankcijah
               Anonimizirani in združeni podatki o vseh opravljenih kazenskih preiskavah ter naloženih kazenskih sankcijah v letu [leto] v skladu s členom … Uredbe …
               POŠILJATELJ:
               Država članica:
               Pristojni organ:
               Naslov:
               (kontaktni podatki imenovane kontaktne osebe)
               Ime:
               Telefon:
               E-naslov:
               NASLOVNIK:
               ESMA
               (kontaktni podatki imenovane kontaktne osebe)
               Ime:
               Telefon:
               E-naslov:
               Obdobje poročanja:
               Spoštovani [vstavite ustrezno ime],
               v skladu s členom 25(2) Uredbe (EU) 2015/2365 pošiljamo ESMA anonimizirane in združene informacije o vseh opravljenih kazenskih preiskavah in naloženih kazenskih sankcijah v [državi članici] v letu [leto]:
            
            Besedilo slike
            
               Združene informacije so navedene v naslednji razpredelnici:
               Kazenske preiskave:
               Določbe Uredbe (EU) 2015/2365, v skladu s katerimi so se opravile kazenske preiskave
               Število kazenskih preiskav v obdobju poročanja
               [številka člena, odstavek, pododstavek]
               [število kazenskih preiskav]
               Kazenske preiskave skupaj
               [skupno število kazenskih preiskav (1)]
               Naložene kazenske sankcije:
               Določbe Uredbe (EU) 2015/2365, v zvezi s katerimi so bile naložene kazenske sankcije
               Število kazenskih sankcij v obdobju poročanja
               Vrednost naloženih denarnih kazniv obdobju poročanja
               [številka člena, odstavek, pododstavek]
               [število kazenskih sankcij]
               [vrednost denarnih kazni (2)]
               Kazenske sankcije skupaj (3)
               [skupno število kazenskih sankcij]
               [skupna vrednost denarnih kazni]
               S spoštovanjem,
               [podpis]
               (1) Ker lahko kazenske preiskave temeljijo na več kot eni zakonodajni določbi, vsota različnih vrstic morda ne ustreza skupnemu številu kazenskih preiskav.
               (2) Vpišite vrednost v eurih ali v nacionalni valuti. Če se zadevne denarne kazni ne nanašajo zgolj na kršitve zadevnega člena Uredbe (EU) 2015/2365, ampak tudi na druge določbe, pri vsaki vrednosti dodajte „SKUPNA VREDNOST“.
               (3) Ker lahko sankcije/ukrepi temeljijo na več kot eni zakonodajni določbi, vsota različnih vrstic (število sankcij ali ukrepov/znesek denarnih kazni) morda ne ustreza skupnemu številu sankcij/ukrepov ali skupnemu znesku naloženih denarnih kazni.